**ДО**

**Г-Н СВЕТЛОЗАР СИМЕОНОВ**

**ОТ ГРУПАТА ОБЩИНСКИ СЪВЕТНИЦИ НА ПП ГЕРБ**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-1271/17.10.2024 г.***

**ОТНОСНО:** *Питане с вх. №06-01-239/17.10.2024 г.*

**УВАЖАЕМИ ГОСПОДИН СИМЕОНОВ,**

В деловодството на Община Русе е постъпило Ваше питане с наш вх. №06-01-239/17.10.2024 г., относно твърдения за извършени нарушения по Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура приета с Решение №550 по Протокол №22/2017 г. на Общински съвет – Русе.

 Информирам Ви, че през 2023 г. по южното платно на бул. „Цар Фердинанд“ е изпълняване реконструкция на водопровод, съгласно одобрен инвестиционен проект и издадено разрешение за строеж от Главния архитект на Община Русе. Дейностите са изпълнени по Оперативна програма „Околна среда“ с бенефициент „Водоснабдяване и канализация“ ООД – гр. Русе. От Изпълнителя на строителните дейности е депозирано уведомление с вх. №30-13413-51/09.03.2023 г., съгласно Наредба №27 на Общински съвет – Русе. За изпълнението на строително-монтажните работи (СМР) Възложителят, в лицето на „Водоснабдяване и канализация“ ООД – гр. Русе, има сключен договор за упражняване на строителен надзор, което има ангажимент да контролира изпълнението на одобрения проект, в т. ч. предвиденото възстановяване, съгласно проектната документация. По време на строителството общинската администрация, експлоатационното дружество и изпълнителя на СМР поддържаха постоянна комуникация. За изпълнения строеж е проведена държавна приемателна комисия и е издадено разрешение за ползване на Началника на Регионална дирекция за национален строителен контрол.

 По отношение на изпълнените по северното платно дейности, в деловодството на Община Русе е постъпило уведомление с вх. №30-05-27/05.03.2024 г. за отстраняване на авария на водопровод по бул. „Цар Фердинанд“. Проведена е среща между общинска администрация и експлоатационното дружество, на която е взето решение, да не се изпълнява асфалтиране, предвид предстоящия основен ремонт на булеварда. От Изпълнителя на основния ремонт са направени необходимите проби и изпитвания на положения трошен камък и полагането на асфалтовите пластове започна след постигане на положителни резултати от проведените изпитвания.

**С уважение,**

**ЕНЧО ЕНЧЕВ**

*За Кмет на Община Русе,*

*съгласно Заповед №РД-01-3615/19.11.2024 г.Директор дирекция ИСИК*